Vodillik kelin

Vodillik kelin () — Ali Hamroyev tomonidan suratga olingan oʻzbek-sovet filmi. 

Filmdagi baʼzi qoʻshiqlarni xonanda Nargiz Zokirova ijro etgan. Xususan, Farrux Zokirov musiqasi va Ilya Reznik sheʼri asosida yaratilgan „Помни меня“ () qoʻshigʻi bilan kinoteatrda ham chiqish qiladi. U 15 yoshida ushbu qoʻshiq bilan yosh ijrochilar uchun  „Юрмала-86“ I Butunittifoq televizion tanlovida qatnashib tomoshabinlar eʼtirofi boʻyicha mukofotni qoʻlga kiritadi.

Namoyish davomida film oʻz atrofiga 3 200 000 nafar tomoshabin yigʻgan.

Советская культура gazetasi filmning anʼanaviy syujet tuzilmasi, muallifning hazil-mutoyibasi va xalq motivlari talqinining uygʻunligini alohida taʼkidlaydi. Shuningdek, maqolada suratga olishda antiqa va ekzotik uslublardan foydalangan operator Rifqat Ibragimovning ishi ham alohida eʼtirof etilgan.
Voqealar rivoji
Tramvay haydovchisi, Husan va uning oʻgʻli, Yodgor, Toshkentda adashib qolgan Asalni uchratib qolishadi. Yodgor qizga tezda oshiq boʻlib qoladi. Keyinchalik yigitning otasi uni harbiy xizmatga ketishidan avvalroq uylantirishga qaror qiladi. Bu paytda, Asal Toshkentdagi hayotga moslashishga harakat qilar, boshqa qizlarga taqlid qilishga urinar edi, biroq ortiqcha eʼtibor unga yoqmaydi. Boʻlgan ishlardan xafa boʻlgan qiz oʻzi tugʻilgan qishloqqa, Vodilga qaytib ketadi. Yodgor esa uning ortidan ketadi. Oʻgʻlining maktubini olgan Husan Yodgorni izlab yoʻlga tushadi. Asalning otasi militsioner hamda kurashchi Ahmad polvon yoshlarning munosabatiga qarshi chiqadi. Husan va Ahmad oʻrtadagi muammoni hal qilish uchun kurash tushishga qaror qilishadi. Ikkala ota ham gʻalaba bilan farzandini xursand qilishga harakat qilsa-da, kurash durang bilan tugaydi. Oxir-oqibat oilalar toʻyga rozi boʻlishadi. Bu orada beva boʻlgan Husan Halima ismli ayol bilan tanishib qoladi va u Ahmadning singlisi ekanini bilib qoladi. Toʻy soni esa yana bittaga koʻpayadi. Film yakunida barcha Yodgorni harbiy xizmatdan kutib olish uchun aeroportga borishi bilan yakunlanadi.
 Rollarda 

 Manbalar 

Turkum:Oʻzbek filmlari
Turkum:1984-yil filmlari